proxectonos/corpus_dominio_legal_administrativo_tmp huggingface dataset:
ORDE do 27 de maio de 1998 pola que se aproban os modelos normalizados de solicitudes e autorizacións previstas no Regulamento de máquinas recreativas e de azar aprobado polo Decreto 106/1998, do 12 de febreiro.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 08/06/1998

A disposición derradeira primera do Decreto 106/1988, do 12 de febreiro, polo que se aproba o Regulamento de máquinas recreativas e de azar, prevé a aprobación mediante orde esta consellería dos modelos normalizados de solicitudes e autorizacións previstos neste regulamento.
Na súa virtude e no exercicio das facultades que me confire o artigo 34 da Lei 1/1993, do 22 de febreiro, reguladora da Xunta e do seu presidente,
DISPOÑO:
Artigo único.-Apróbanse os modelos normalizados de solicitudes e autorizacións previstos no Decreto 106/1998, do 12 de febreiro, polo que se aproba o Regulamento de máquinas recreativas e de azar, publicados nos anexos I ó XXV da presente orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de maio de 1998.
Jesús Carlos Palmou Lorenzo
Conselleiro de Xustiza, Interior e Relacións Laborais
5383
DECRETO 160/1998, do 22 de maio, polo que se aproba o escudo heráldico do Concello de Curtis (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/06/1998

O Concello de Curtis (A Coruña) considerou adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de maio de mil novecentos noventa e oito,
DISPOÑO:
Artigo único.-Aproba-lo escudo heráldico do Concello de Curtis (A Coruña), que quedará organizado do seguinte xeito: de ouro (amarelo), un carballo da súa cor flanqueada de dúas crucetas de gules (vermello); xefe de sinople (verde) con catro estrelas de ouro. Ó timbre, coroa real pechada.
Santiago de Compostela, vintedous de maio de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4770
RESOLUCIÓN do 14 de maio de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Ingeniería Urbana, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/06/1998

Visto o expediente da revisión salarial do convenio colectivo para a empresa Ingeniería Urbana, S.A., que tivo entrada nesta delegación provincial o día 8-5-1998, subscrito en representación da parte económica pola representación da empresa, e da parte social, polo comité de empresa, con data do 24-4-1998. De conformidade co disposto no artigo 10 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que
consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 14 de maio de 1998.
Antonio Coello Bufill
Delegado provincial de Pontevedra
Acta de negociación do convenio colectivo da empresa Ingeniería Urbana, S.A. co seu persoal adscrito ós servicios de limpeza pública e interiores contratados co Concello de Pontevedra.
Comisión negociadora
Por INUSA (R.E.)
Gil Martínez, Juan Manuel.
Representación social (R.S.)
C.I.G.
Iglesias Pazos, Manuel (presidente).
Cousido Gonzalez, Ramón (vicepresidente).
Jaen Trelles, Mª Teresa (secretaria).
Outeda Cochon, José Manuel.
Rotea Jorge, Manuel.
Sabris Couselo, Manuel.
CC.OO.
Bua Eirin, Jesús.
Miranda Leiro, Ángel.
Sabaris Ucha, Agustín.
Reunidos o día 24 de abril de 1998 os á marxe indicados en Pontevedra tratan os seguintes puntos:
1º) Actualización para 1997 dos conceptos que teñen contido salarial (artigo 10º.-Salarios).
En aplicación do incremento previsto resultan definitivos para 1997 os seguintes salarios:
Salario mínimo convenio: 99.808 ptas.
Táboas salariais:
Delegado: 110.500 ptas.
Xefe de servicio: 108.365 ptas.
Encargado xeral: 106.221 ptas.
Encargado vertedoiro: 104.085 ptas.
Capataz: 104.085 ptas.
Administrativo: 104.085 ptas.
Mecánico-conductor: 104.085 ptas.
Conductor: 101.944 ptas.
Vixilante vertedoiro: 99.808 ptas.
Peón: 99.808.
Limpadora: 99.808 ptas.
Cristaleiro: 99.808 ptas.
O incremento de salarios que representa o aumento de táboas de 1997 supuxo un 5,07%.
E sen máis asuntos que tratar asinan as partes no lugar e data indicados.
5166
DECRETO 158/1998, do 5 de xuño, polo que se concede a Medalla Castelao no ano 1998.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/06/1998

En atención ós méritos que neles concorren e logo do acordo do Consello da Xunta de Galicia, na súa reunión do día cinco de xuño de mil novecentos noventa e oito, coincédeselle-la Medalla Castelao ás seguintes persoas:
José Luis Barros Malvar.
Luis María Caruncho Amat.
Dionisio Gamallo Fierros.
Marina Mayoral Díaz.
Juan Manuel Pérez López.
José Ignacio Poch Gutiérrez de Cadaviedes.
John Rutherford.
Julián Trincado Settier.
Santiago de Compostela, cinco de xuño de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5031
DECRETO 157/1998, do 5 de xuño, polo que se lle concede a Medalla de Ouro de Galicia a Antonio María Rouco Varela, cardeal-azcebispo de Madrid.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/06/1998

En atención ós méritos que concorren en Antonio María Rouco Varela, cardeal-arcebispo de Madrid, e ó abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto, e logo do acordo do Consello da Xunta de Galicia na súa reunión do día cinco de xuño de mil novecentos noventa e oito,
DISPOÑO:
Concederlle a Medalla de Ouro de Galicia a Antonio María Rouco Varela, cardeal-arcebispo de Madrid.
Santiago de Compostela, cinco de xuño de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5382
RESOLUCIÓN do 5 de xuño de 1998 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 08/06/1998

Examinado o expediente relativo á concesión da Medalla de Galicia nas súas categorías de prata e bronce, e visto o dictame emitido pola comisión asesora previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, en virtude das competencias que me confire o referido decreto,
DISPOÑO:
Concedérlle-la Medalla de Galicia nas súas categorías de prata e bronce ás seguintes persoas e entidades:
*Medallas de prata:
José Ramón Guillermo Carlos Andrade y Cobas.
Jesús Carballo García.
Colectivo de salvamento da tripulación do buque Sonia Nancy.
Cooperativa de Armadores de Pesca do Porto de Vigo (Arvi).
Xosé Luís Foxo Rivas.
Irmáns José Antonio e Jesús Martínez Novas.
Fernando Romay Pereiro.
Francisco Silva de Calheiros e Menezes (conde de Calheiros).
Juan Soto Gutiérrez.
José Luis Torrado Casal.
José Manuel Touriñán López.
*Medallas de bronce:
Genaro Arceo Román (a título póstumo).
Wenceslao Cabezas del Toro.
Pablo Díaz Novo.
Antonio Domínguez Olano.
Jesús Fernández Cobelo.
Ramón Ferreiro Regos.
María do Carme Kruckenberg Sanjurjo.
José Limeres Guille.
Camilo Quelle Cid.
José Sanjurjo Lozano.
Sociedade Protectora de Animais e Plantas de Santiago de Compostela.
José Isidro Teijeira Martínez.
Mariano Tudela Rodríguez.
Emilia Vázquez Cadahía.
Santiago de Compostela, 5 de xuño 1998.
Manuel Fraga Iribarne
Presidente
5381
CORRECCIÓN de erros.-Orde do 15 de abril de 1998 pola que se fixa o prezo de venda ó público da publicación Plan de Saúde de Galicia 1998-2001.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 01/06/1998

Advertido erro na orde publicada no DOG nº 98, do luns, 15 de maio de 1998, cómpre face-la seguinte corrección:
-Na páxina 5.650 trala sinatura débese engadir:
«ANEXO I
Plan de Saúde de Galicia 1998-2001: 4.000 pesetas».
4116
ORDE do 13 de maio de 1998 pola que se modifica a Orde do 31 de marzo de 1998 pola que se convocan para 1998 as bases reguladoras das axudas de iniciativa PEME de desenvolvemento empresarial na Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/06/1998

Mediante orde da Consellería de Economía e Facenda do 31 de marzo de 1998 (Diario Oficial de Galicia nº 81, do 29 de abril) desenvolvéronse, no ámbito da
Comunidade Autónoma galega, as bases reguladoras das axudas de iniciativa PEME de desenvolvemento empresarial previstas no Real decreto 937/1997, do 20 de xuño, e convocáronse para o ano 1998.
Advertido, sen embargo, que a data límite para xustificación da realización dos proxectos subvencionados, fixada polo anexo I da orde referida no 15 de novembro de 1998, para os programas 2 (promoción de servicios de información empresarial), 3 (deseño) e 4 (redes de organismos intermedios de apoio á innovación) pode resultar insuficiente para dar cabida a aqueles proxectos que a súa execución requira de marxes temporais máis flexibles, resulta conveniente ampliar con carácter xeral o prazo máximo de xustificación de realización de proxectos subvencionados establecido a priori para os programas xa referidos.
Así mesmo, aclárase en concordancia co disposto na Lei de orzamentos, o réxime de pagamentos a conta.
Por todo iso, e en virtude das atribucións que teño conferidas,
DISPOÑO:
Artigo 1º
O primeiro parágrafo de cada un dos apartados 5.1. dos programas 2 (programa de promoción de servicios de información), 3 (programa de deseño) e 4 (programa de redes de organismos intermedios de apoio á innovación) desenvolvidos no anexo I da Orde do 31 de marzo de 1998, queda redactado nos seguintes termos:
«Consideraranse subvencionables os seguintes tipos de gastos aboados desde a data de presentación da solicitude de axuda no Igape e ata a data de xustificación de realización do proxecto establecida na resolución de concesión, que non poderá supera-lo 30 de setembro de 1999».
Artigo 2º
Engádase un primeiro parágrafo ó artigo 7º:
«O pagamento da subvención practicarase segundo o establecido na Lei de orzamentos da Comunidade Autónoma que estea vixente e de conformidade co disposto nos seguintes parágrafos».
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de maio de 1998.
José Antonio Orza Fernández
Conselleiro de Economía e Facenda
4992
DECRETO 226/1998, do 24 de xullo, polo que se modifican os estatutos da Sociedade Anónima de Xestión do Plan Xacobeo.
CONSELLERÍA DE ECONOMÍA E FACENDA — I. DISPOSICIÓNS XERAIS — 06/08/1998

A necesidade de harmoniza-la estructura organizativa e o funcionamento interno das diferentes sociedades mercantís nas que ten participación maioritaria a Comunidade Autónoma de Galicia aconsella modifica-los estatutos da Sociedade Anónima de Xestión do Plan Xacobeo, no sentido de delimita-las atribucións correspondentes ó presidente do Consello de Administración da sociedade, para o cal e de conformidade co disposto nos artigos 47 e seguintes da Lei 3/1985, do 12 de abril, do patrimonio da Comunidade Autónoma e no artigo 111 do Decreto 50/1989, do 9 de marzo, polo que se aproba o Regulamento que a desenvolve, e por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vintecatro de xullo de mil novecentos noventa e oito,
DISPOÑO:
Artigo único.-O artigo 24º dos estatutos da Sociedade Anónima de Xestión do Plan Xacobeo aprobados polo Decreto 377/1991, do 19 de setembro, queda redactado nos seguintes termos:
Artigo 24º.-O presidente.
Corresponderanlle ó presidente do Consello de Administración as seguintes atribucións:
a) Exerce-la representación institucional da sociedade.
b) Convocar, presidir, suspender e levanta-las sesións, arbitra-las deliberacións do consello e desface-los empates co seu voto de calidade.
c) Presentarlle ó consello os informes que considere oportuno.
d) Calquera outra función expresamente encomendada, ou que lle sexa delegada polo Consello de Administración de entre as de natureza delegable.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintecatro de xullo de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
7323
CORRECCIÓN de erros.-Decreto 460/1997, do 21 de novembro, polo que se establece a normativa para a xestión dos residuos dos establecementos sanitarios na Comunidade Autónoma de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 04/08/1998

Advertidos erros no dito decreto, publicado no DOG número 245 do venres 19 de decembro de 1997, é necesario face-las seguintes correccións:
Na páxina 12.261 na clasificación dos residuos infecciosos pertencentes ó grupo 1 onde di:
«Grupo 1. Infecciosos. Aqueles potencialmente capaces de transmitir, de forma fecal-oral, por medio de aerosois ou de calquera outra forma, algunhas das enfermidades infecciosas que figuran no anexo I do presente decreto. Inclúe os residuos procedentes de pacientes afectados polas ditas enfermidades, así como o material de refugallo en contacto».
Debe dicir:
«Grupo 1. Infecciosos. Aplícase o dito concepto a substancias que conteñen microorganismos viables, ou ás súas toxinas, dos que se sabe ou existen razóns fundadas para crer que causan enfermidades no ser humano ou noutros organismos vivos. Para os efectos do presente decreto son aqueles potencialmente capaces de transmitir, de forma fecal-oral, polo medio de aerosois ou de calquera outra forma, algunha das enfermidades infecciosas que figuran no anexo I do presente decreto. Inclúe os residuos procedentes dos pacientes afectados polas ditas enfermidades, así como o material de refugallo en contacto con eles».
Na páxina 12.267, onde di:
«ANEXO I
ENFERMIDADES INFECCIOSAS TRANSMISIBLES POR AXENTES PATÓXENOS CONTIDOS NOS RESIDUOS SANITARIOS
* Ántrax.
* Brucelose.
* Cólera.
* Difteria.
* Disentería amebiana.
* Disentería bacilar.
* Enfermidade de Creutzfeldt-Jakob.
* Febre paratifoidea A, B, C.
* Febre Q.
* Febre tifoidea.
* Febres hemorráxicas causadas por virus.
* Lepra.
* Encefalite.
* Mieloidose.
* Mormo.
* Peste.
* Poliomielite.
* Rabia.
* Tuberculose activa.
* Tularemia.».
Debe dicir:
«ANEXO I
RELACIÓN DE ENFERMIDADES INFECCIOSAS TRANSMISIBLES POR AXENTES PATÓXENOS CONTIDOS NOS RESIDUOS SANITARIOS QUE PODEN PRESENTAR PROBLEMAS DE INFECCIÓN NA SÚA XESTIÓN EXTRACENTRO
* Ántrax.
* Brucelose.
* Cólera.
* Difteria.
* Disentería amebiana.
* Disentería bacilar.
* Enfermidade de Creutzfeldt-Jakob.
* Febre paratifoidea A, B, C.
* Febre Q.
* Febre tifoidea.
* Febres hemorráxicas causadas por virus.
* Lepra.
* Encefalite.
* Mieloidose.
* Mormo.
* Peste.
* Poliomielite.
* Rabia.
* Tuberculose activa.
* Tularemia.
Dita relación poderase modificar sempre que as autoridades sanitarias o consideren necesario á vista dos problemas de infección que se presenten na xestión extracentro dos residuos dos establecementos sanitarios.».
6806
CORRECCIÓN de erros.-Resolución do 28 de abril de 1998 pola que se fai público o contido do convenio de apoio financeiro ós investimentos das pequenas e medianas empresas de Galicia, financiado polo Instituto Galego de Promoción Económica, Igape, o Instituto de Crédito Oficial, ICO, e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/06/1998

Advertidos erros no texto da citada resolución, publicada no DOG nº 94, do 19 de maio de 1998, cómpre efectua-las seguintes correccións:
-Na páxina 5.479, punto 5, parágrafo primeiro, liña 2ª, onde di: «... entidade financeira, cando dispoñan dos fondos da...», debe dicir: «... entidade financeira, á disposición dos fondos da...».
-Na páxina 5.479, punto 5, parágrafo terceiro, liña 1ª, onde di: «Cando se formalice o formalización do préstamo...», debe dicir: «Á formalización do préstamo...».
-Na páxina 5.481, marxe esquerda, parágrafo terceiro, liña 5ª, onde di: «... o Igape reserva para si a facultade de pagar...», debe dicir: «... o Igape reserva para si a facultade de pagar...».
-Na páxina 5.484, elimina-lo penúltimo recadro:
Bens de equipo de empresas do sector construcción
P
5245
CORRECCIÓN de erros.-Resolución do 28 de abril de 1998 pola que se fai público o contido do convenio de apoio financeiro ás pequenas e medianas empresas subscrito entre o Instituto Galego de Promoción Económica, Igape, e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/06/1998

Advertido erro no texto da citada resolución, publicada no DOG nº 94, do 19 de maio de 1998, cómpre efectua-la seguinte corrección:
-Na páxina 5.462, elimina-lo penúltimo recadro:
Bens de equipo de empresas do sector construcción
P
5367
ORDE do 14 de xullo de 1998 pola que se desenvolve a estructura directiva do Complexo Hospitalario de Ourense
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 04/08/1998

Polo Decreto 211/1998, do 25 de xuño, foi creado o Complexo Hospitalario de Ourense e estableceuse a súa estructura organizativa.
A disposición derradeira segunda do devandito decreto atribuíulle á Consellería de Sanidade e Servicios Sociais a concreción da estructura do complexo no nivel de subdireccións.
Por todo isto e en virtude das facultades que se me confiren nos artigos 34 e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro
DISPOÑO:
Artigo 1º
A presente orde ten por obxecto fixa-la estructura do Complexo Hospitalario de Ourense no nivel de subdireccións.
Artigo 2º
De cada un dos directores de centro dependerá un subdirector médico.
Artigo 3º
Do director de Enfermería dependerán dous subdirectores de Enfermería.
Artigo 4º
Do director de Recursos Humanos e Relacións Laborais dependerá un subdirector de Recursos Humanos e Relacións Laborais.
Artigo 5º
Do director de Recursos Económicos e de Servicios Xerais dependerá un subdirector de Recursos Económicos e de Servicios Xerais.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de xullo de 1998.
José Mª Hernández Cochón
Conselleiro de Sanidade e Servicios Sociais
6327
DECRETO 228/1998, do 24 de xullo, polo que se declara a utilidade pública e se dispón a urxente ocupación dos bens e dereitos afectados pola obra de acondicionamento e mellora do trazado da estrada OU-301. Xinzo-Bande. Treito: Xinzo-Ganade. Clave: N/OU/90.13.1.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 06/08/1998

Con data do 1 de outubro do 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra de acondicionamento e mellora do trazado da estrada OU-301. Xinzo-Bande. Treito: Xinzo-Ganade. Clave: N/OU/90.13.1.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/82, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintecatro de xullo de mil novecentos noventa e oito,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios
e que se concretan no expediente administrativo instruído, para efectos de expropiación no proxecto da obra de acondicionamento e mellora do trazado da estrada OU-301. Xinzo-Bande. Treito: Xinzo-Ganade. Clave: N/OU/90.13.1.1.
Santiago de Compostela, vintecatro de xullo de mil novecentos noventa e oito.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
7030
RESOLUCIÓN do 8 de xullo de 1998, da Dirección Xeral de Centros e Inspección Educativa, pola que se lle autoriza a ampliación dunha unidade do segundo ciclo de educación infantil ó centro privado concertado Calasanz Masculino da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/08/1998

Examinado o expediente incoado pola titularidade do centro privado concertado Calasanz Masculino da Coruña no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Esta dirección xeral,
RESOLVE:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo
constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 8 de xullo de 1998.
Severino Somoza Gómez
Director xeral de Centros e Inspección Educativa
ANEXO
Provincia da Coruña
Concello: A Coruña.
Localidade: A Coruña.
Enderezo: estrada de Os Fuertes, s/n.
Denominación: Calasanz Masculino.
Titular: Padres Escolapios.
Nivel: educación infantil, 2º ciclo.
Unidades de que constaba: 7.
Unidades novas autorizadas: 1.
Total de unidades autorizadas: 8.
Composición resultante:
Centro de educación infantil: 8 unidades.
Centro de educación primaria: 18 unidades.
Centro de educación secundaria: 12 unidades de educación secundaria obrigatoria.
Centro de bacharelato: 4 unidades, coas modalidades de ciencias da natureza e da saúde e humanidades e ciencias sociais.
6539
RESOLUCIÓN do 6 de xullo de 1998 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó primeiro trimestre de 1998.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/08/1998

De acordo co disposto no artigo 117 da Lei 11/1992, do 7 de outubro, de réxime financeiro e
presupostario de Galicia, dáselle publicidade ó estado de execución do orzamento da Comunidade Autónoma e ás súas modificacións, e á situación de tesourería e movementos por operacións orzamentarias e extraorzamentarias correspondentes ó primeiro trimestre de 1998, que figuran como anexo a esta resolución.
Santiago de Compostela, 6 de xullo de 1998.
José Antonio Orza Fernández
Conselleiro de Economía e Facenda
6955
CORRECCIÓN de erros.-Resolución do 17 de xullo de 1998, da Dirección Xeral de Relacións Laborais, pola que se ordena a publicación do texto do acordo subscrito polos representantes da Administración autonómica e a organización sindical Confederación Intersindical Galega (CIG), representada na mesa xeral de negociación de funcionarios e no comité intercentros do persoal laboral, sobre criterios de reparto do Fondo de Acción Social para o ano 1998 para todo o persoal ó servicio da Administración da Xunta de Galicia, aprobado polo Consello da Xunta de Galicia o día 10 de xullo de 1998.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/08/1998

Advertidos erros na dita resolución, publicada no Diario Oficial de Galicia nº 156, do 30 de xullo de 1998, cómpre face-la seguinte corrección:
-Na páxina 8.811, no segundo parágrafo do anexo, onde di: «...os representantes da Administración autonómica e a organización sindical representada na mesa xeral...»; debe dicir: «...os representantes da Administración autonómica e a organización sindical CIG representada na mesa xeral...».
7462
RESOLUCIÓN do 20 de xullo de 1998 pola que se fan públicas as resolucións que deixan sen efecto as axudas concedidas a empresa Etega, S.A. (Empresas Técnicas Galegas, S.A.).
CONSELLERÍA DE MEDIO AMBIENTE — III. OUTRAS DISPOSICIÓNS — 06/08/1998

Resolución do conselleiro de Medio Ambiente pola que se fan públicas as resolucións que deixan sen efecto as axudas concedidas, ó abeiro da Orde do 31 de xaneiro de 1995, de axudas a medidas forestais na agricultura, á empresa Etega, S.A. (Empresas Técnicas Galegas, S.A.) nos expedientes de subvención nº: 11150080/96, 11150081/96, 11150082/96, 11150083/96, 11151470/95, 11151472/95, 11320615/95, 11320616/95 e 11360031/95.
Por incumprimento do disposto no artigo 12 da Orde do 31 de xaneiro de 1995, de axudas a medidas forestais na agricultura, e a través das resolucións da Consellería de Medio Ambiente, anúlanse as axudas concedidas nos referidos expedientes de subvención.
De conformidade co disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, publícase a anulación das axudas concedidas nos expedientes de subvención mencionados.
Os importes mencionados no anexo devolveranse mediante transferencia bancaria ás seguintes contas:
-O 25% do total ingresarase na conta nº 0182-5920-57-0012000001 da Xunta de Galicia-M.A.P.A.
-O 75% restante ingresarase na conta nº 0182-5920-59-0011000002 do Feoga-Garantía.
Contra a dita resolución, que é firme e esgota a vía administrativa, poderase interpoñer recurso contencioso-administrativo perante o Tribunal Superior de Xustiza de Galicia no prazo de dous meses desde o día seguinte ó da súa notificación e despois de comunicarllo a esta consellería, de conformidade co artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 20 de xullo de 1998.
Carlos del Álamo Jiménez
Conselleiro de Medio Ambiente
ANEXO
Expedientes con axudas concedidas nos que figura como titular a empresa Etega, S.A. e ós cales se lles anula a axuda concedida. Importes que ten que devolve-la empresa.
Nº expediente
Denominación e
obxecto
Importe aprobado
Data de aprobación
Importe que ten que devolver
11151470/95
F, P, M
12.144.480
23-7-1996
0
11151472/95
F, P, M
69.822.003
23-7-1996
32.642.652
11150080/96
F, P, M
35.695.833
23-7-1996
14.336.819
Nº expediente
Denominación e
obxecto
Importe aprobado
Data de aprobación
Importe que ten que devolver
11150081/96
F, P
7.816.771
11-10-1996
0
11150082/96
F, P, M
50.952.550
23-7-1996
19.493.965
11150083/96
F, P, M
16.651.927
11-10-1996
0
11320615/95
F, P, M
65.519.818
16-7-1996
22.946.315
11320616/95
F, P, M
45.431.004
16-7-1996
7.590.121
11360031/95
F, P, M
37.176.569
21-2-1996
8.143.413
341.210.955
105.153.285
F: forestación, M: melloras, P: primas mantenento
7466
ORDE do 19 de xuño de 1998 pola que se fixa o prezo de venda ó público das publicacións Propiedade da Terra e Rerforma Liberal e O Conflicto Foral nos Séculos XVII e XVIII.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 05/08/1998

A Lei 13/1991, do 9 de decembro, de taxas, prexos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único:
1. Queda aprobado o prezo de venda ó público das publicacións editadas por esta consellería que relacionan no anexo.
2. Este prezo entenderase con IVE incluído.
Santiago de Compostela, 19 de xuño de 1998.
Cástor Gago Álvarez
Conselleiro de Agricultura, Gandería e Política Agroalimentaria
ANEXO
Propiedade da Terra e Reforma Liberal: 3.200 pesetas.
O Conflicto Foral nos Séculos XVII e XVIII: 3.200 pesetas.
6482
RESOLUCIÓN do 14 de maio de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da correción de erros do convenio colectivo do sector das industrias de panificación.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/06/1998

Vista a publicación do convenio colectivo para o sector das Industrias de Panificación da provincia de Pontevedra, no DOG, número 62, do 1-4-1998, no seu artigo 10, páxina 3.336, onde di: «Establécese un plus de transporte na contía de 465 pesetas por día de traballo efectivo...», debe dicir: «Establécese un plus de transporte na contía de 481 pesetas por día de traballo efectivo...». Polo que, ó teor do dis
posto no artigo 105.2º da Lei 30/1992, do 26 de novembro, esta delegación provincial.
ACORDA:
Rectifica-lo erro material mecanográfico na forma indicada, publicándose a presente resolución no Diario Oficial de Galicia (DOG), e notificándoselle ás partes interesadas.
Vigo, 13 de maio de 1998.
Antonio Coello Bufill
Delegado provincial de Pontevedra
4889
CORRECCIÓN de erros.-Orde do 27 de abril de 1998 pola que se establecen os programas de axudas para o fomento da economía social, para o emprego autónomo e a integración laboral das persoas con discapacidade para o ano 1998.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 10/06/1998

Advertidos erros na citada orde publicada no Diario Oficial de Galicia nº 82, do xoves 30 de abril de 1998, cómpre efectua-las seguintes correccións, así:
-Na páxina 4.556, na sección primeira, onde di: «obxecto e beneficios», debe dicir: «obxecto e beneficiarios».
-Na páxina 4.557, no artigo 7.2º e), onde di: «sociedade anónima laboral», debe dicir: «sociedade laboral».
-Na páxina 4.559, na sección segunda, onde di: «axudas a centros de emprego», debe dicir: «axudas a centros especiais de emprego».
-Na páxina 4.561, no artigo 26.4º, onde di: «achégase documentación acreditativa», debe dicir: «achegarase documentación acreditativa».
-Na páxina 4.562, no artigo 33.1º, onde di: «cuberta cumprimentada»; debe dicir: «debidamente cuberta».
-Nas páxinas 4.569, 4.571, 4.574 e 4.577, correspondentes ós anexos VI, VII, VIII e XIV, onde di: «Non ter solicitado nin percibido ningunha outra axuda dunha Administración ou entidade pública para a cooperativa ou sociedade laboral», debe dicir: «Non ter solicitado, nin percibido para este proxecto ningunha outra axuda dunha Administración ou entidade pública».
5366
DECRETO 167/1998, do 28 de maio, polo que se acepta a cesión a título gratuíto á Comunidade Autónoma de Galicia dun terreo de 4.200 m situado en Viaño Pequeno, parroquia de Campo, do concello de Trazo para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/06/1998

O Pleno da Corporación municipal de Trazo reunido en sesión ordinaria o día 27 de marzo de 1998, acordou a cesión á Comunidade Autónoma de Galicia dun terreo de 4.200 m situado en Viaño Pequeno (concello de Trazo) para a construcción dun centro de educación secundaria.
Conforme os artigos 17.1º da Lei 3/85, do 12 de abril, do patrimonio da Comunidade Autónoma galega, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Trazo acordou a cesión e logo de deliberación do Consello da Xunta de Galicia
na súa reunión do día vinteoito de maio de mil novecentos noventa e oito,
DISPOÑO:
Artigo 1º
Acéptase a cesión gratuíta dun terreo de 4.200 m situado en Campo de Brandián, concello de Trazo, parroquia de Campo, que linda: norte, con masa común, terreos onde se atopan as actuais instalacións de EXB, pistas polideportivas e patio cuberto; sur, con camiño; leste, con Mª Josefa Viqueira Veiras e oeste, con camiño.
O inmoble descrito figura inscrito no tomo 596, libro 34 de Trazo, folio 157, predio rexistral número 5.483 a favor do Concello de Trazo en virtude de escritura autorizada polo notario de Ordes o 5 de marzo de 1998 co número 410 do seu protocolo.
Artigo 2º
O inmoble cedido destinarase á construcción dun centro de educación secundaria en Trazo.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinteoito de maio de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
5373
DECRETO 166/1998, do 28 de maio, polo que se acepta a cesión a título gratuíto dunha parcela sita no lugar de Tras das Presas, termo municipal de Oroso (A Coruña), feita a favor da Comunidade Autónoma de Galicia para a construcción dun centro de ensino secundario obrigatorio.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/06/1998

O Pleno da Corporación Municipal de Oroso, en sesión celebrada o 3 de marzo de 1998, acordou a cesión á Xunta de Galicia dunha parcela para a construcción dun centro de ensino secundario obrigatorio.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma Lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Oroso acordou a cesión e logo de deliberación do Consello da Xunta de Galicia na súa reunión do día vinteoito de maio de mil novecentos noventa e oito,
DISPOÑO:
Artigo 1º
Acepta-la cesión gratuíta dunha parcela de terreo pertencente ó Concello de Oroso, sita no lugar de Tras das Presas, cunha superficie duns 12.000 m que linda ó norte, con José Luis Varela Villar; ó sur, con parcelas do plano de concentración parcelaria nº 1760 de Germán Iglesias Amigo, 1761 de Jesús Mirás Liñares, 1762 de Manuel Bermúdez Rivera e 1763-2 de José Luis Varela Villar; ó leste, con parcela de Juan Soto Raña e outros e; ó oeste, con rúa da Tosca.
A dita parcela atópase inscrita no Rexistro da Propiedade de Ordes, no tomo 664 do arquivo, libro 97 do concello de Oroso, folio 91, predio número 10.820, inscrición 1ª.
Artigo 2º
O inmoble cedido destinarase á construcción pola Consellería de Educación e Ordenación Universitaria dun centro de ensino secundario obrigatorio.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinteoito de maio de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
5248
ORDE do 14 de maio de 1998 pola que se autoriza definitivamente a apertura e funcionamento do centro privado Padres Franciscanos, da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/06/1998

Examinado o expediente instruído por instancia do titular do centro, solicitando autorización definitiva para a apertura e funcionamento do centro privado Padres Franciscanos, da Coruña.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (Diario Oficial de Galicia do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (Diario Oficial de Galicia do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria, e, como consecuencia disto, establece-la configuración defini
tiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas conforme o calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza deberá cumpri-la Norma Básica da Edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 14 de maio de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: Avda. Calvo Sotelo, 51-53.
Código do centro: 15004435.
Denominación específica: Padres Franciscanos.
Titular: orde franciscana.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
5314
RESOLUCIÓN do 20 de maio de 1998 pola que se inscribe Mundo Nuevo. Departamento Camiño de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/06/1998

Examinada a solicitude de inscrición no Rexistro de Entidades de Promoción do Camiño de Santiago, presentada polo Mundo Nuevo. Departamento Camiño Santiago, con data do 8 de maio de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que o Mundo Nuevo. Departamento Camiño de Santiago quede inscrito no Rexistro de Entidades de Promoción do Camiño de Santiago co número 086.
Santiago de Compostela, 20 de maio de 1998.
Andrés González Murga
Secretario xeral da Xerencia de Promoción
do Camiño de Santiago
4982
ORDE do 29 de xuño de 1998 pola que se autoriza a inclusión da escola de música privada de Visantoña (Santiso) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/08/1998

O artigo 39.5º da Lei orgánica 1/1990, do 3 de outubro, de ordenación xeral do sistema educativo,
establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada solicitude de inclusión no Rexistro de Escolas de Música pola Asociación Cultural Banda de Música de Visantoña (Santiso), os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola da que se sinalan os datos no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza segundo establece a Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte o da súa publicación no Diario Oficial de Galicia.
Santiago de Compostela, 29 de xuño de 1998.
Celso Currás Fernández
Conselleiro de Educación e Ordenación Universitaria
ANEXO
Denominación específica: escola de música de Visantoña.
Titular: Asociación Cultural Banda de Música de Visantoña.
Domicilio: Gandareira s/n.
Localidade: Visantoña.
Concello: 15808 Santiso.
Provincia: A Coruña.
6763